open-index/open-wikipedia-markdown huggingface dataset:
Νίκος Γεωργέας

Ο **Νίκος Γεωργέας** (Καλαμάτα, 27 Δεκεμβρίου 1976) είναι Έλληνας παλαίμαχος ποδοσφαιριστής, ο οποίος αγωνιζόταν κυρίως ως ακραίος αμυντικός αλλά και ως αμυντικός μέσος.

## Καριέρα
Ξεκίνησε την καριέρα του από τη Μάνη Πλάτσας και το 1995 εντάχθηκε στην ομάδα της Καλαμάτας. Το 1996 δόθηκε δανεικός για έναν χρόνο στον ΠΑΣ Γιάννινα και την επόμενη περίοδο επέστρεψε στη μεσσηνιακή ομάδα όπου καθιερώθηκε ως βασικός.

Στις αρχές του 2001, έπειτα από τις πολύ καλές εμφανίσεις του με την ομάδα της Καλαμάτας πήρε μεταγραφή στην ΑΕΚ, στην οποία αγωνίστηκε επί μία δωδεκαετία (μέχρι το 2012). Με τους "κιτρινόμαυρους" έχει κατακτήσει δύο κύπελλα Ελλάδας, (2001-02, 2010-11).

Την περίοδο 2012-13 αγωνίστηκε για έναν χρόνο με τα χρώματα της Βέροιας, όμως το καλοκαίρι του 2013 επέστρεψε στην ΑΕΚ με σκοπό να βοηθήσει στη νέα προσπάθεια του συλλόγου. Το καλοκαίρι του 2015 αποσύρθηκε από την ενεργό δράση, αναλαμβάνοντας πόστο στις ακαδημίες της ΑΕΚ.

Πρόσφατα ο Νίκος Γεωργέας κρίθηκε ένοχος για τη σκευωρία κατά του Ολυμπιακού. Συγκεκριμένα, ο πρώην αμυντικός της ΑΕΚ τιμωρήθηκε από τη Τριμελές Πλημμελειοδικείο Αθηνών με έξι μήνες φυλακή, για την ψευδή του κατάθεση και όσα υποστήριξε σχετικά με το ματς πρωταθλήματος Ολυμπιακός-Βέροια (3-0) στο «Γ. Καραϊσκάκης», το 2013. 

## Παραπομπές


## Πηγές

* Προφίλ transfermarkt
* Προφίλ goal.com 
* Ο Νίκος Γεωργέας στο soccerway

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Αυτόχθονες πληθυσμοί

**Αυτόχθονες** ή **ιθαγενείς** ονομάζονται στις μέρες μας οι μειονοτικοί πληθυσμοί ενός κράτους, στην περίπτωση που κατοικούσαν στο έδαφός του πριν την έλευση του μετέπειτα κυρίαρχου πληθυσμού.

Το Γλωσσάρι της Ευρωπαϊκής Επιτροπής τούς ορίζει ως πληθυσμούς που:
# κατοικούσαν σε μία περιοχή όταν κάποιος άλλος πολιτισμός έφθασε εκεί και κυριάρχησε μέσω κατάκτησης, εποικισμού ή με άλλον τρόπο  
# διατηρούν έναν τρόπο ζωής εγγύτερο στις κοινωνικές / οικονομικές / πολιτισμικές παραδόσεις τους, σε σύγκριση με τον τρόπο ζωής του κράτους όπου ανήκουν.

Όταν γίνεται λόγος για αυτόχθονες, πρέπει πάντα να γίνεται αναφορά στην ιστορική στιγμή κατά την οποία χαρακτηρίζονται ως τέτοιοι. Δεδομένου ότι η ιστορία της ανθρωπότητας χαρακτηρίζεται από την αδιάκοπη μετακίνηση ανθρωπίνων μαζών, είτε με ειρηνικό είτε με βίαιο τρόπο, δεν υπάρχει σχεδόν κανείς απόλυτα αυτόχθων πληθυσμός. Κάποιος που σήμερα θεωρείται αυτόχθων, πιθανότατα εγκαταστάθηκε στο σημερινό τόπο διαμονής τους εις βάρος ενός προηγούμενου. 

Με βάση τη σημερινή εκπροσώπησή τους, οι αυτόχθονες πληθυσμοί μπορούν να χωρισθούν σε τρεις κατηγορίες:

; Ενεργοί: Όσοι συμπεριλαμβάνουν έναν αξιόλογο αριθμό μελών και διατηρούν κάποιες βασικές παραδόσεις τους όπως η γλώσσα, η θρησκεία, ιδιαίτερες μορφές κοινωνικής οργάνωσης ή έθιμα.
; Εξαφανισμένοι: Όσοι δεν υπάρχουν πια διότι εξαφανίσθηκαν με βίαια μέσα (γενοκτονίες, εκτοπίσεις) ή επειδή τα μέλη τους αφομοιώθηκαν από την κυρίαρχη κουλτούρα του κράτους στο οποίο ανήκαν.
; Υπό απειλή:Όσοι υπήρξαν ενεργοί στο πρόσφατο παρελθόν αλλά κινδυνεύουν με εξαφάνιση.

## Εξωτερικοί σύνδεσμοι
* Διακήρυξη του ΟΗΕ για τα Δικαιώματα των Αυτοχθόνων Πληθυσμών 
* Διαρκές Φόρουμ του ΟΗΕ για τους Αυτόχθονες Πληθυσμούς στα αγγλικά | γαλλικά | ισπανικά | ρωσικά
* DoCip: Κέντρο Τεκμηρίωσης, Έρευνας και Πληροφόρησης των Αυτοχθόνων Λαών στα αγγλικά | γαλλικά | ισπανικά | ρωσικά
* Κέντρο για τις Μελέτες των Αυτοχθόνων Λαών

Κατηγορία:Ανθρωπολογία
Κατηγορία:Ανθρωπογεωγραφία
Μεσαία Μηλιά Πιερίας

thumb|Ο κεντρικός ναός στη Μεσαία Μηλιά

Η **Μεσαία Μηλιά ** ή Μέση Μηλιά (παλαιότερη ονομασία: *Μεσαία Μηλέα*) είναι μικρό ορεινό χωριό της Πιερίας, με 352 κατοίκους. Υπάγεται διοικητικά στην Τοπική Κοινότητα Μηλιάς του Δήμου Κατερίνης. Ο πληθυσμός της Μεσαίας Μηλιάς κατά την Απογραφή του 2011 ανερχόταν σε 352 κατοίκους.  Απέχει από την Κατερίνη 21 χιλιόμετρα.

Οι λιγοστοί σήμερα κάτοικοι ασχολούνται με την καλλιέργεια καπνού. Το όνομα «Μεσαία Μηλιά» θεωρείται ορθότερο σε σύγκριση με το «Μέση Μηλιά», το οποίο χρησιμοποιείται σε πινακίδες.

## Ιστορικά στοιχεία

Η ιστορία του ταυτίζεται με την ιστορία της Κάτω Μηλιάς, καθώς έπειτα από την καταστροφή της Μηλιάς από τους Τούρκους, οι κάτοικοι εγκαταστάθηκαν σε χαμηλότερα μέρη, το 19ο αιώνα, στην περιοχή Μπάρα, ιδρύοντας τη Μεσαία Μηλιά. Είχε σχολείο, στο οποίο μάθαιναν γράμματα τα παιδιά των σημερινών Καρυών, ως το 1938. Στην  Μπάρα, όμως, υπήρχε μεγάλη απόσταση από το παλαιό χωριό και εδαφολογικά προβλήματα (όπως καθιζήσεις του εδάφους).

Δημιουργήθηκε έτσι Οικοδομικός Συνεταιρισμός Ακτημόνων Αστέγων, Αγ. Γεωργίου Μ. Μηλιάς Πιερίας, με στόχο τη μεταφορά του χωριού σε άλλη, καταλληλότερη τοποθεσία. Ως τέτοια επιλέχτηκε η θέση «Σκάλα» στο μεσοδιάστημα του δρόμου από τον οδικό άξονα Κατερίνης- Ελασσόνας, προς Άνω Μηλιά. Τα πρώτα σπίτια του χωριού άρχισαν να χτίζονται το 1958.

Η Μεσαία Μηλιά μέχρι πρόσφατα λειτουργούσε μονοθέσιο νηπιαγωγείο, που ιδρύθηκε το 1969-70 και διθέσιο Δημοτικό Σχολείο. Ο κεντρικός ναός είναι αφιερωμένος στον Άγιο Ευστάθιο, ενώ έξω από το χωριό βρίσκεται ο ιερός ναός του Αγίου Γεωργίου.

## Βλέπε επίσης

*Άνω Μηλιά Πιερίας
*Κάτω Μηλιά Πιερίας
*Τάχνιστα

## Βιβλιογραφία

* *Η Μηλιά στη διαδρομή των αιώνων*, πρακτικά Συνεδρίου του Μορφωτικού και Πολιτιστικού Συλλόγου Κάτω Μηλιάς «Οι Λαζαίοι», 7-8 Απριλίου 2001, εκδ. ΜΑΤΙ.

Κατηγορία:Χωριά της περιφερειακής ενότητας Πιερίας
Μεσαία Μηλιά
Τράλλεις

Με το όνομα **Τράλλεις** είναι γνωστά:

* Οι Τράλλεις (πόλη), σημερινό Αϊδίνιο της Τουρκίας, παλαιότερα γνωστή και ως Σελεύκεια
* Τράλλεις (Θρακική φυλή), που αναφέρεται ότι ίδρυσαν τις Τράλλεις
Θεία

Με τη λέξη **θεία** είναι γνωστά τα παρακάτω:

*Θεία (γενεαλογία), συγγενικό πρόσωπο, συνήθως αδελφή της μητέρας μας 
*Θεία Θήρας, παλιά ονομασία της νήσου Παλιά καμένη στη Θήρα
*Θεία (μυθολογία), μία από τους Τιτάνες της ελληνικής μυθολογίας
*405 Θεία, αστεροειδής της Κύριας Ζώνης Αστεροειδών
*Θεία (αρχέγονος πλανήτης), ουράνιο σώμα

επίσης χρησιμοποιείται στη θρησκεία:

*Τα Θεία
*Θεία Λειτουργία του Χρυσοστόμου
*Θεία Ευχαριστία
*Θεία αποκάλυψη

Χρησιμοποιείται και στον τίτλο γνωστής ταινίας του Ελληνικού σινεμά:
*Η θεία απ΄ το Σικάγο

Συνθετικό ποιήματος:
*Θεία Κωμωδία
Ροδόλφο Αρουαμπαρένα

Ο **Ροδόλφο Μάρτιν Αρουαμπαρένα** (, 20 Ιουλίου 1975) είναι Αργεντινός πρώην διεθνής ποδοσφαιριστής. Αγωνίστηκε ως παίκτης στη θέση του αριστερού μπακ στην Τίγρε της Αργεντινής και έχει μεγάλη θητεία στα γήπεδα της Ευρώπης.

## Καριέρα
Ο Αρρουαμπαρρένα γεννήθηκε στο Μάρκος Παζ της Αργεντινής. Ξεκίνησε την καριέρα του στην Μπόκα Τζούνιορς το 1992 και έπειτα από πολυετή θητεία στην ομάδα του Μπουένος Άιρες, με μια μικρή διακοπή το 1996 όταν παραχωρήθηκε δανεικός στη Ροσάριο Σεντράλ, μεταπήδησε στην ισπανική Βιγιαρρεάλ (2000). Εκεί καθιερώθηκε άμεσα στη βασική ενδεκάδα, ενώ αρκετές φορές αγωνίστηκε ως αρχηγός μέχρι το 2007 που αποχώρησε. Ήταν μάλιστα μέλος της ομάδας που προχώρησε μέχρι τα ημιτελικά του Τσάμπιονς Λιγκ την περίοδο 2005-06.

Επόμενος σταθμός της καριέρας του ήταν η ΑΕΚ, όπου όμως δεν κατάφερε να φανεί αντάξιος των απαιτήσεων της ομάδας, με αποτέλεσμα να μείνει το καλοκαίρι του 2008 ελεύθερος παρά το γεγονός ότι είχε συμβόλαιο για έναν ακόμα χρόνο και να επιστρέψει στην Αργεντινή.

Ο *Βάσκος*, όπως είναι το προσωνύμιό του, έχει αγωνιστεί 7 φορές με την Εθνική Αργεντινής από το 2000 έως το 2007, χωρίς όμως να συμμετάσχει σε κάποια μεγάλη διοργάνωση.

Μετά την αποχώρησή του από τα γήπεδα έγινε προπονητής.

## Τίτλοι
*(όλοι με την Μπόκα Τζούνιορς)*

* **[[Πρωτάθλημα ποδοσφαίρου Αργεντινής|Πρωταθλητής Αργεντινής]] (2)**
: Απερτούρα 1998, Κλαουσούρα 1999

* **[[Κόπα Λιμπερταδόρες]] (1)**
: 2000

* Κόπα ντε Όρο 1993

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Εθνικής Αργεντινής
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Κυπέλλου Συνομοσπονδιών FIFA 1995
Κατηγορία:Ποδοσφαιριστές Ροσάριο Σεντράλ
Κατηγορία:Ποδοσφαιριστές Μπόκα Τζούνιορς
Κατηγορία:Ποδοσφαιριστές Κλουμπ Ατλέτικο Τίγρε
Κατηγορία:Ποδοσφαιριστές Κλουμπ Ντεπορτίβο Ουνιβερσιδάδ Κατόλικα
Κατηγορία:Ποδοσφαιριστές Βιγιαρρεάλ ΚΦ
Κατηγορία:Προπονητές ποδοσφαίρου Κλουμπ Ατλέτικο Τίγρε
Κατηγορία:Προπονητές ποδοσφαίρου Κλουμπ Νασιονάλ ντε Φούτμπολ
Κατηγορία:Ξένοι ποδοσφαιριστές στην Ελλάδα
Κατηγορία:Αργεντινοί ποδοσφαιριστές στο εξωτερικό
Κατηγορία:Αργεντινοί προπονητές ποδοσφαίρου
Κατηγορία:Προπονητές ποδοσφαίρου Μπόκα Τζούνιορς
Κατηγορία:Ποδοσφαιριστές Αλ Ραγιάν ΣΚ
Κατηγορία:Προπονητές ποδοσφαίρου Αλ Ραγιάν ΣΚ
Κατηγορία:Προπονητές ποδοσφαίρου Αλ Γουάσλ
Κατηγορία:Πολιτογραφημένοι πολίτες της Ισπανίας
Δημήτρης Καλλιβωκάς

Ο **Δημήτρης Καλλιβωκάς** (Αθήνα, 30 Ιουλίου 1930) είναι Έλληνας ηθοποιός.

## Βιογραφικά στοιχεία
Αποφοίτησε το 1954 από τη Δραματική Σχολή του Ωδείου Αθηνών, όπου είχε καθηγητές τους Δημήτρη Ροντήρη, Αιμίλιο Βεάκη, Γ. Σιδέρη κ.ά.. Αμέσως προσελήφθη στο Εθνικό Θέατρο, ενώ η πρώτη του συμμετοχή ήταν στο χορό της "Ορέστειας" του Αισχύλου στο Ηρώδειο, το καλοκαίρι του 1954. Παρέμεινε στο Εθνικό Θέατρο για τρία χρόνια παίζοντας αξιόλογους ρόλους, όπως Βαλεντίνο στον «Φάουστ» του Γκαίτε, Μαρτινέθ στην «Άμαξα» του Μεριμέ, Όσβαλντ στο έργο «Βασιλιάς Ληρ» του Σαίξπηρ και δώδεκα ακόμη ρόλους. Μετά την αποχώρηση του από το Εθνικό Θέατρο, το 1957, εργάστηκε στο «Ελεύθερο Θέατρο».

Έχει παίξει σε πολλά μεγάλα θέατρα, ενώ έχει συνεργαστεί με όλους σχεδόν τους σπουδαίους ηθοποιούς της χρυσής εποχής του θεάτρου και του κινηματογράφου.

Υπήρξε ιδρυτικό στέλεχος των εταιρικών θιάσων Πειραϊκό Θέατρο - Δ.Ροντήρη, Εταιρικός θίασος Σωματείου Ελλήνων Ηθοποιών, Προσκήνιο - Αλέξη Σολομού, Δημοτικό Θέατρο Θράκης, Θεατρική συνεργασία και στο Δημοτικό Θέατρο Κηφισιάς.

Έχει λάβει μέρος συνολικά σε 95 θεατρικά έργα του ελληνικού και παγκοσμίου δραματολογίου, κωμωδίες και δράματα, κλασικά και σύγχρονα. Συμμετείχε σε 38 ταινίες μεγάλου μήκους, ελληνικές και ξένες. Ακόμη, έλαβε μέρος σε θεατρικά έργα στα ραδιόφωνα της ΕΡΤ και της ΥΕΝΕΔ, καθώς και σε πολλές τηλεοπτικές παραγωγές.

## Διάκριση

Το 2025 στο πλαίσιο του 66ου διεθνούς φεστιβάλ κινηματογράφου Θεσσαλονίκης του απονεμήθηκε τιμητική διάκριση για την «προσφορά του στον πολιτισμό».

## Φιλμογραφία

### Κινηματογράφος

### Τηλεοπτικές Εμφανίσεις

## Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες συμμετείχε ο Καλλιβωκάς ως ηθοποιός.

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Εξωτερικοί σύνδεσμοι
* 
* Δημήτρης Καλλιβωκάς (φιλμογραφία) στο Filmy: Cine DataBase

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Απόφοιτοι του Ωδείου Αθηνών
Δήμος Πέτρας Πιερίας

thumb|Το κτήριο του Δημαρχείου του Δήμου Πέτρας, στην Κάτω Μηλιά

Ο **Δήμος Πέτρας** ήταν ένας από τους 13 συνολικά δήμους του Νομού Πιερίας όπως προέκυψαν μετά το 1998, με την εφαρμογή του σχεδίου Καποδίστριας. Είχε έδρα την Κάτω Μηλιά και 5 δημοτικά διαμερίσματα με 13 συνολικά οικισμούς.  Είχε (πραγματικό) πληθυσμό 6.246 κατοίκους. Με το σχέδιο Καλλικράτης εντάχθηκε στο νέο διευρυμένο Δήμο Κατερίνης.

Στο δήμο περιλαμβάνονταν:

: ** [[Δημοτικό διαμέρισμα Λόφου Πιερίας|Δ.δ. Λόφου]] ** [ 2.249 ]  
::* ο Λόφος [ 1.726 ]  
::* η Ράχη [ 523 ]
: ** Δ.δ. Αγίου Δημητρίου ** -- ο Άγιος Δημήτριος [ 907 ]
: ** [[Δημοτικό διαμέρισμα Μηλιάς Πιερίας|Δ.δ. Μηλιάς]] ** (Κάτω Μηλιάς) [ 1.752 ]  
::* η Άνω Μηλιά [ 55 ]
::* οι Καρυές [ 222 ]
::* η Κάτω Μηλιά [ 997 ]
::* η Μηλιά [ 429 ]  
::* η Φτέρη [ 49 ]  
: ** Δ.δ. Μοσχοχωρίου ** -- το Μοσχοχώρι [ 500 ]
: ** [[Δημοτικό διαμέρισμα Φωτεινών Πιερίας|Δ.δ. Φωτεινών]] ** [ 838 ]  
::* η Πέτρα [ 120 ]  
::* τα Σκοτεινά [ 47 ]
::* τα Φωτεινά [ 423 ]

## Δήμαρχοι

Η Πέτρα έγινε Δήμος με το Νόμο Καποδίστρια, το 1998. Από τότε διατελέσαν Δήμαρχοι  οι:

* 1999-2002: Θωμάς Παπαδημητρίου
* 2003- 2006: Ιωάννης Παπακωνσταντίνου
* 2007 - 31 Δεκεμβρίου 2010: Θωμάς Παπαδημητρίου


Κατηγορία:Δήμοι της περιφερειακής ενότητας Πιερίας
Πλατανάκια Πιερίας

Τα **Πλατανάκια** είναι συνοικισμός που ανήκει στο Δημοτικό Διαμέρισμα Δίου, στην Πιερία. Ιδρύθηκε το 1954 από πρόσφυγες, προερχόμενους από τον Πόντο. Σήμερα στο χωριό υπάρχει μια ωραία πλατεία περίπου πέντε στρεμμάτων με πολλά δέντρα και με μία βρύση, δωρεά ενός κατοίκου των Πλατανακίων. Η απόστασή του από τη θάλασσα είναι μόλις 4 χιλιόμετρα από την παραλία του Σιδηροδρομικού Σταθμού Λιτοχώρου. Ο Ποντιακός Πολιτιστικός Σύλλογος του χωριού φέρει την επωνυμία «Ο Πόντος». Στο χωριό υπάρχουν περίπου 56 σπίτια σήμερα.

## Ιστορικά στοιχεία
Ο οικισμός ιδρύθηκε το 1954 από πρόσφυγες προερχόμενους από τον Πόντο (Ρωσία και Τουρκία).

Αρχικά οι πρόσφυγες αυτοί είχαν εγκατασταθεί στα Αλώνια. Από εκεί, μετακινήθηκαν το 1951 στο σημερινό Δίον, που ονομαζόταν Μαλαθριά. Ένας δάσκαλος από τη Ρωσία, ο Κωνσταντίνος Σπυριδόπουλος, πρωτοστάτησε στην ίδρυση του χωριού.

Στο χωριό εγκαταστάθηκαν επίσης και άλλοι πρόσφυγες, από το Παλαιό Ελευθεροχώρι. Μερικές από τις οικογένειες που ήρθαν στη Μαλαθριά, εγκαταστάθηκαν στον Κορινό.

Τα πρώτα χρόνια ήσαν ιδιαίτερα δύσκολα για τη διαβίωση των προσφύγων, οι οποίοι ζούσαν σε πρόχειρες παράγκες και στρατιωτικά αντίσκηνα. Στις 21 Μαΐου 1954 διενεμήθησαν τα πρώτα οικόπεδα. Η οικοπεδική αποκατάσταση έγινε με ενέργειες του Κατερινιώτη και Βλάχου στην καταγωγή βουλευτή Κωνσταντίνου Παπαγεωργίου, ο οποίος ήταν τότε Γενικός Γραμματέας της Διοικήσεως Βορείου Ελλάδος.

Όπως και σήμερα, έτσι και από τα πρώτα χρόνια, η βασική ασχολία στο χωριό ήταν η καλλιέργεια καπνού. Ο πρώτος αγροτικός συνεταιρισμός ιδρύθηκε το 1961 και μετά το 1967 συγχωνεύτηκε σε αυτόν της Μαλαθριάς. Ακολούθησε η ίδρυση δευτέρου συνεταιρισμού, που πήρε το όνομα «ΦΡΑΟΥ-ΤΟΜ», δηλ. συνεταιρισμός ΦραουλοΤοματοπιπεριάς, διότι στο χωριό εκείνη την εποχή καλλιεργούνταν η ντοματοπιπεριά και οι φράουλες. Ο συνεταιρισμός αυτός διαλύθηκε το 1990.

Από αθλητική άποψη, στο χωριό δημιουργήθηκε ποδοσφαιρική ομάδα , με το όνομα «Πράσινη Θύελλα». Στη συνέχεια έγινε η ομάδα Δίας Δίου.

## Ονομασία
Τα Πλατανάκια ήταν γνωστά τα πρώτα χρόνια με τα ονόματα συνοικισμός Μαλαθριάς Νέα Ζωή ή Καλύβια Μαλαθριάς. Το όνομα Πλατανάκια δόθηκε στο χωριό έπειτα από συμφωνία των κατοίκων, επειδή κάτω από το χωριό, ανατολικά και σε απόσταση 60-70μ. (στο εξωκλήσι του Αγίου Διονυσίου, προστάτη του χωριού) υπάρχουν περίπου 10 μεγάλα πλατάνια, τα οποία φύτεψε κάποιος Σαρακατσάνος κτηνοτρόφος πολύ πιο πριν. Μάλιστα, τα χρησιμοποιούσε ως θερινή στάνη για τα αιγοπρόβατα.

## Βιβλιογραφία
*"Σαλπιγγίδης Πολύκαρπος, *50 χρόνια Πλατανάκια*, εκδ. Δήμος Δίου"

Πλατανάκια
Πλατανάκια
Σημαία της Λευκορωσίας

thumb|Σημαία της Λευκορωσίας. Λόγος σημαίας: 1:2

Η **σύγχρονη [[σημαία]] της [[Λευκορωσία|Λευκορωσίας]]** υιοθετήθηκε στις 7 Ιουνίου 1995 έπειτα από δημοψήφισμα που διεξήχθη τον προηγούμενο μήνα. Το αποτέλεσμα του δημοψηφίσματος (το οποίο δεν αναγνωρίστηκε ως «μη δημοκρατικό» από τους διεθνείς παρατηρητές) ήταν υπέρ της αλλαγής της ιστορικής σημαίας του 1918, η οποία επαναφέρθηκε μετά την ανεξαρτησία της χώρας από την ΕΣΣΔ, το 1991. Η σημερινή σημαία είναι μία τροποποίηση της σημαίας της σοβιετικής Λευκορωσίας του 1951.

Το σχέδιο της σημερινής σημαίας είναι ένα ορθογώνιο ύφασμα που αποτελείται από δύο μακριές λωρίδες. Η επάνω λωρίδα είναι κόκκινη (τα 2/3 της σημαίας) και η κάτω είναι πράσινη (το 1/3 της σημαίας). Υπάρχει επίσης ένα ερυθρόλευκο κάθετο διακοσμητικό σχέδιο, το οποίο καταλαμβάνει το 1/9 του μήκους της σημαίας.

Το κόκκινο χρώμα συμβολίζει την αρχαία ιστορία της Λευκορωσίας και το πράσινο είναι για τα δάση και το λαμπρό μέλλον της.

center|frame|Δομή της σημαίας της Λευκορωσίας

## Παλιά σημαία

Η ερυθρόλευκη σημαία χρησιμοποιείται ακόμα από αρκετές ομάδες, παρά την επίσημη απαγόρευσή της από την κυβέρνηση. Ιδιαίτερα χρησιμοποιείται από αντικυβερνητικούς διαδηλωτές.

## Ιστορικές σημαίες


Αρχείο:Flag of Belarus (1995-2012).svg|1995 με 2012



## Πηγές
* http://president.gov.by/en/press10664.html  - Επίσημη περογραφή κρατικών συμβόλων από τον ιστότοπο της κυβέρνησης της Λευκορωσίας.

## Εξωτερικοί σύνδεσμοι

* Σημαίες του κόσμου:Λευκορωσία 

Λευκορωσία
Κατηγορία:Εθνικά σύμβολα της Λευκορωσίας
Εθνόσημο της Λευκορωσίας

180px|thumb|Το εθνικό έμβλημα της Λευκορωσίας
Το **Εθνικό έμβλημα της [[Λευκορωσία|Λευκορωσίας]]** (στα λευκορωσικά, Дзяржаўны герб Рэспублікі Беларусь, στα ρωσικά Государственный герб Республики Беларусь), αποτελείται από μία κορδέλα στα χρώματα της σημαίας της χώρας. Το έμβλημα αυτό αντικατέστησε το ιστορικό έμβλημα της Παονίας (Пагоня), έπειτα από δημοψήφισμα (με 75% εγκρίθηκαν οι αλλαγές), που διεξήχθη στις 14 Μαΐου 1995. Στο έμβλημα υπάρχει επίσης ένας χάρτης της Λευκορωσίας, στάχυα σιταριού και ένα κόκκινο πεντάκτινο αστέρι. Το έμβλημα είναι παρόμοιο με αυτό της σοβιετικής Λευκορωσίας, που είχε σχεδιάσει ο I.I.Νουμπάζοφ το 1950.

Στο κέντρο του εμβλήματος βρίσκεται ένα πράσινο περίγραμμα της Λευκορωσίας, ενταγμένο πάνω από τις ακτίνες ενός χρυσού ήλιου.
Ο ήλιος καλύπτεται μερικώς από μια υδρόγειο με μέρος της Ευρασίας σε χρώμα μοβ και τους ωκεανούς σε χρώμα μπλε. Τα στάχυα έχουν επίσης και λουλούδια (γαρίφαλα).

Η κορδέλα φτάνει στο κάτω μέρος του εμβλήματος, όπου αναγράφεται η ονομασία της χώρας με χρυσά γράμματα (*Рэспублiка Беларусь*) στα λευκορωσικά (Δημοκρατία της Λευκορωσίας). Δεν υπάρχει επίσημος συμβολισμός για το έμβλημα.

## Εξέλιξη του εθνόσημου

File:COA of the Grand Duchy of Lithuania 1588.png|1588
File:Герб Княжества и области белорусские и литовские 1882.svg|1882
File:Герб БНР 1918.svg|1918
File:Emblem of the Byelorussian Soviet Socialist Republic (1919–1920).svg|1919— 1927
File:Emblem of the Byelorussian SSR (1926-1937).svg|1927—1937
File:Emblem of the Byelorussian Soviet Socialist Republic (1938–1949).svg|1938—1949
File:Emblem of the Byelorussian Soviet Socialist Republic (1981–1991).svg|1958—1981
File:Emblem of the Byelorussian Soviet Socialist Republic (1981–1991).svg|1981—1991
File:Coat of Arms of Belarus (1991).svg|1991— 1995
File:Coat of Arms of Belarus (1995).png|1995— 2020
File:Coat of arms of Belarus (2020).svg|2020— 


## Εξωτερικοί σύνδεσμοι

* Επίσημη περιγραφή του εθνοσήμου 

Κατηγορία:Εθνικά σύμβολα της Λευκορωσίας
Λευκορωσία
Εταιρική ταυτότητα

Ο όρος **εταιρική ταυτότητα**  (αγγλικά: brand identity) αφορά όλα τα χαρακτηριστικά στοιχεία μιας επιχείρησης ή ενός οργανισμού που την κάνει να διαφοροποιείται. Είναι το σύνολο των αντιλήψεων, της κουλτούρας και της εταιρικής συμπεριφοράς. Η εταιρική ταυτότητα αποτυπώνεται στο σχεδιασμό των προϊόντων και της γραφιστικής (λογότυπο, εταιρικά χρώματα, εταιρικά έντυπα) και πολλές φορές περιγράφει τη στρατηγική της επιχείρησης. 

Η εταιρική ταυτότητα συμπεριλαμβάνει: 

-Την κουλτούρα της εταιρείας

-Την εταιρική συμπεριφορά

-Τη στρατηγική της εταιρείας 

Ο πρώτος εταιρικός σχεδιαστής ήταν ο Πέτερ Μπέρενς πού δημιούργησε ολόκληρη την εταιρική ταυτότητα της AEG (γραφιστική, σχεδιασμός προϊόντων, αρχιτεκτονική κ.λπ.) το 1907.

Κατηγορία:Επιχειρήσεις
Η Άνοιξη (τοιχογραφία)

[thumb|right|300px|Η [τοιχογραφία της Άνοιξης]]
Η **τοιχογραφία της Άνοιξης** είναι τοιχογραφία, η οποία κοσμούσε τον νότιο, τον δυτικό και τον βόρειο τοίχο του δωματίου Δ2 στο **Συγκρότημα Δ** του προϊστορικού οικισμού του Ακρωτηρίου, σχηματίζοντας ένα ενιαίο σύνολο που έφτανε έως το δάπεδο. Ο τέταρτος τοίχος του δωματίου είχε πόρτα και διπλό παράθυρο. Είναι η μοναδική τοιχογραφία του Ακρωτηρίου που βρέθηκε ολόκληρη στη θέση της. Υμνεί τον ερχομό της Άνοιξης και πιθανότατα ο χώρος, στον οποίο βρέθηκε, ήταν χώρος ιερός, κάτι στο οποίο συνηγορεί και το γεγονός ότι έξω από αυτό, προς στην ανατολή, βρέθηκαν σκεύη ιεράς σημασίας. Θεωρείται ότι ο ίδιος ζωγράφος φιλοτέχνησε και τις Κροκοσυλλέκτριες.

Η τοιχογραφία της Άνοιξης βρίσκεται σήμερα στο Εθνικό Αρχαιολογικό Μουσείο και έχει αριθμό ευρετηρίου **ΒΕ 1974.29**.

## Διαστάσεις

Διαστάσεις σε μέτρα.

## Περιγραφή
thumb|right|100px|Το ζευγάρι χελιδονιών του δυτικού τοίχου.
Στην τοιχογραφία της Άνοιξης εικονίζεται το βραχώδες τοπίο της Στρογγύλης (Σαντορίνη), πριν τη Μινωική έκρηξη. Τα βράχια έχουν απροσδόκητα σχήματα και παρουσιάζονται σε τρία χρώματα: κίτρινα, κόκκινα και μπλε, το οποίο θεωρείται ότι δηλώνει την ηφαιστειακή τους προέλευση.

Στις κορυφές και στις πλαγιές των βουνών έχουν ζωγραφιστεί ερυθροί ανθισμένοι ή μισοανοιγμένοι κρίνοι με χρυσοκίτρινους μίσχους και στήμονες. Οι κρίνοι φύονται ανά τρεις. Θεωρείται ότι οι κρίνοι είναι της ποικιλίας *Lilium Chalcedonicum* (κόκκινος κρίνος), η οποία είναι κοινή στην Ελλάδα και ειδικά στα νησιά του Αιγαίου. Υπάρχει, πάντως, και η άποψη ότι τα κρίνα είναι *Pancratium Maritimum L.* (κρίνος της θάλασσας), τα οποία φυτρώνουν ακόμα στη Σαντορίνη τα καλοκαίρια. Τα κρίνα αυτής της ποικιλίας είναι λευκά, αλλά θεωρείται ότι ο ζωγράφος τα απέδωσε με κόκκινο χρώμα για να ξεχωρίζουν από το λευκό φόντο.

Τα στελέχη των κρίνων απεικονίζονται να κάμπτονται στις κορυφές των βράχων εξαιτίας του ανέμου και στις πλαγιές εξαιτίας της επίδρασης της βαρύτητας.

Στον ουρανό ερωτοτροπούν δύο ζευγάρια από τα συνολικά επτά χελιδόνια *Hirundo Rustica* της τοιχογραφίας: δύο χελιδόνια ερωτοτροπούν στον βόρειο τοίχο, δύο στον δυτικό, καθώς ένα πετάει προς το μέρος τους, ενώ στο νότιο δύο πετάνε προς την αντίθετη κατεύθυνση. Από το ζευγάρι του δυτικού τοίχου, το ένα χελιδόνι πετάει κανονικά, ενώ το άλλο ανάστροφα. Παρότι γενικά είναι αποδεκτό ότι τα δύο ζεύγη χελιδονιών ερωτοτροπούν, κάτι που συνάδει και με το ύφος και το θέμα της τοιχογραφίας, έχει διατυπωθεί και η άποψη ότι είναι αρσενικά χελιδόνια που μάχονται για κυριαρχία.

Στο πάνω τμήμα του δωματίου υπάρχει ράφι. Στο βόρειο τοίχο υπάρχει μικρή θυρίδα επικοινωνίας προς άλλο χώρο. Το πάνω μέρος των τοίχων είναι ζωηρό κόκκινο.

## Λεπτομέρειες

Αρχείο:Lilium_santorin.jpg|Λεπτομέρεια από τον νότιο τοίχο.
Αρχείο:Fresque_du_printemps,_Akrotiri,_Grèce.jpg|Λεπτομέρεια από τον βόρειο τοίχο.


## Αναφορές


## Εξωτερικοί σύνδεσμοι

* The Thera Foundation 

Κατηγορία:Τοιχογραφίες Ακρωτηρίου Θήρας
Κατηγορία:Εθνικό Αρχαιολογικό Μουσείο Αθηνών
Στάδιο Αλκαζάρ

Το **στάδιο Αλκαζάρ**, τμήμα του *Εθνικού Αθλητικού Κέντρου Λάρισας*, είναι έδρα της μεγαλύτερης ποδοσφαιρικής ομάδας της Λάρισας, της ΑΕΛ. Το *Αλκαζάρ* (σημαίνει "κάστρο" στα αραβικά) είναι χωρητικότητας 13108 θεατών, κτίστηκε τον Ιανουάριο του 1932. Λίγους μήνες νωρίτερα, ο τότε Δήμαρχος Λάρισας, Μιχαήλ Σάπκας, παραχώρησε δημοτική έκταση 15 στρεμμάτων για τη δημιουργία του. Σε πρώτη φάση διαμορφώθηκε ο αγωνιστικός χώρος και δημιουργήθηκε περίφραξη με πασαλόξυλα και τσίγκους. Το 1936 κατασκευάστηκε περιμετρική προστασία από τούβλα, ο οποίος όμως κατέρρευσε στον σεισμό του 1942. Με την απελευθέρωση, το Αλκαζάρ αρχίζει να μορφοποιείται ως γήπεδο μέσα από κάποιες βελτιώσεις, ενώ αποκτά και στίβο από καρβουνόξυλα. Το πρώτο μεγάλο οργανωτικό βήμα έγινε στις 29 Δεκεμβρίου του 1959, δηλαδή πέντε χρόνια πριν από την ίδρυση της ΑΕΛ. Με απόφαση του Νομάρχη Λάρισας, διορίζεται η 1η Εφορία Σταδίου και αναλαμβάνει επίσημα καθήκοντα στις 4 Ιανουαρίου 1960. Την ίδια χρονιά αποφασίζεται η κατασκευή στίβου κανονικών προδιαγραφών. Στις 12/4/1962 μετονομάζεται από Εθνικό Στάδιο Λάρισας σε Εθνικό Στάδιο Ολυμπιονίκη Διαδόχου Κωνσταντίνου. Στις 7 Ιουνίου του 1964 η νεοσύστατη τότε ΑΕΛ δίνει τον πρώτο της επίσημο αγώνα με αντίπαλο τον Πανιώνιο (2-1). Στις 5 Ιουλίου 1984 με απόφαση της ΓΓΑ το Στάδιο Αλκαζάρ γίνεται τμήμα του *Εθνικού Αθλητικού Κέντρου Λάρισας (ΕΑΚ)* , στο οποίο περιλαμβάνονται επίσης το Κολυμβητήριο, το κλειστό Γυμναστήριο και το Σκοπευτήριο και βρίσκεται στη βόρεια πλευρά της Λάρισας στον δρόμο για την Κοζάνη δίπλα στο πάρκο Αλκαζάρ και στον Πηνειό ποταμό. Από τα μέσα της δεκαετίας του '80 ξεκινά μαι σειρά από σημαντικών έργων και σταδιακά το Αλκαζάρ αποκτά κερκίδες σε όλη του την περιφέρεια, σύγχρονα -για την εποχή- αποδυτήρια, αίθουσες εκγύμνασης και κυλικεία. Το ρεκόρ θεατών που έχει σημειωθεί έγινε στις 27 Δεκεμβρίου του 1987, 18.500 θεατές, σε ματς με αντίπαλο τον Παναθηναϊκό που έληξε 2-1 υπέρ της ΑΕΛ με δύο γκολ του Γιώργου Μητσιμπόνα. Εκείνη τη σεζόν η ΑΕΛ κατέκτησε το πρώτο και μοναδικό μέχρι τώρα πρωτάθλημα Ελλάδος στην ιστορία της.

Η ΑΕΛ το 2010 μετακομίζει στο νεόδμητο AEL FC Arena, δίνοντας τον τελευταίο της αγώνα στο Αλκαζάρ εναντίον του Πανιωνίου  στις 21 Νοεμβρίου 2010, την ομάδα που πρώτη αντιμετώπισε η ΑΕΛ στο Αλκαζάρ (φιλικός αγώνας στις 7 Ιουνίου 1964). Μετά από τρία χρόνια, η ΑΕΛ επέστρεψε στην ιστορική της έδρα, υπό την πίεση οικονομικών προβλημάτων που οδήγησαν και στον υποβιβασμό της στην τρίτη εθνική κατηγορία. Έπειτα όμως την φυγή του του τότε προέδρου της η ΑΕΛ επιστρέφει ακόμα μια φορά στο AEL FC Arena για να ξαναφύγει πάλι το 2020 και να γυρίσει στο Αλκαζάρ στο οποίο έμεινε για 3 χρόνια.

## Δείτε επίσης
*AEL FC Arena

## Εξωτερικοί σύνδεσμοι
*Eικονική περιήγηση 360° του σταδίου Αλκαζάρ στην ιστοσελίδα myPanorama.gr 
*το στάδιο Αλκαζάρ στην ιστοσελίδα stadia.gr

 

Αλκαζαρ
Αλκαζαρ Σταδιο
Αλκαζαρ
Κατηγορία:Λάρισα
Κατηγορία:Στάδια πολλαπλών χρήσεων στην Ελλάδα
Οτλ Άιχερ

Ο **Οτλ Άιχερ** (*Otl Aicher*, 13 Μαΐου 1922 - 1 Σεπτεμβρίου 1991) ήταν ένας από του σημαντικότερους σχεδιαστές στο τομέα του εταιρικού σχεδιασμού στην διάρκεια του 20ού αιώνα. Το 1952 παντρεύτηκε την Ίνγκε Σολ, (αδελφή του Χανς και της Σόφι Σολ, που ίδρυσαν την ομάδα αντίστασης «Λευκό ρόδο» κατά το ναζιστικό καθεστώς και εκτελέστηκαν), ενώ έναν χρόνο αργότερα ίδρυσε την Σχολή του Ουλμ. Ο Άιχερ σχεδίασε την εταιρική ταυτότητα για πολλές μεγάλες εταιρίες της Γερμανίας, όπως την Lufthansa, ZDF και τους Ολυμπιακούς στο Μόναχο.

## Παραπομπές


## Εξωτερικοί σύνδεσμοι
* 
* Otl Aicher, Μουσείο Μοντέρνας Τέχνης Νέας Υόρκης)

Κατηγορία:Γερμανοί γραφίστες
Διονύσιος Αλεξανδρείας

Ο **Διονύσιος** είναι Άγιος του Χριστιανισμού και υπήρξε Πάπας και Πατριάρχης Αλεξανδρείας και πάσης Αφρικής από το 247 έως το θάνατό του, το 264 ή 265.

Ως δραστήριος επίσκοπος, κατά τον Μέγα Αθανάσιο, διακρινόταν για την άρτια θεολογική του κατάρτιση και τη σημαντική αντιμετώπιση των κυριοτέρων εκκλησιαστικών ζητημάτων που είχαν προκύψει στην τοπική εκκλησία, σε ότι αφορά τη μετάνοια των πεπτωκότων, τον εορτασμό του Πάσχα, του Σαβελλιανισμού και του δυναμικού Μοναρχιανού Παύλου Αντιοχείας (Σαμοσατέα). Υπήρξε μαθητής του Ωριγένη και σφοδρός πολέμιος του Σαβελλιανισμού, γράφοντας πλήθος επιστολών.

Αντέκρουσε τον Σαβελλιανισμό και την πεποίθηση που εξέφραζε πως ο Υιός και ο Πατήρ είναι ως υποστάσεις το ίδιο και το αυτό, προχώρησε όμως σε μια διατύπωση (ότι ο «Υιός ουκ ήν πριν γέννηται» και πως σε σχέση με τον Πατέρα «μήτε φύση ίδιος» και «ξένος κατ'ουσίαν» και «ποίημα» και «κτίσμα»), ουσιαστικά υιοθετώντας παρεμφερείς, Ωριγενιστικές απόψεις. Ο Διονύσιος μάλιστα απέφυγε επιμελώς τη διατύπωση «πρόσωπο», που ήταν προσφιλείς στους μοναρχιανούς, χρησιμοποιώντας τον όρο «υπόσταση». Αυτή η διδασκαλία του, αλλά και η επιτυχής αντιμετώπιση του Σαβελλιανισμού, τον είχαν καταστήσει ιδιαίτερα αντιπαθή ανάμεσα στους Σαβελλιανιστές. Έτσι, οι οπαδοί του Σαβελλίου διεμήνυσαν στον Ρώμης Διονύσιο τις απόψεις που εξέφρασε ο Διονύσιος Αλεξανδρείας, συνακολουθούμενοι και από πολλούς πιστούς της εκκλησίας που διαφωνούσαν με τις απόψεις αυτές. Έτσι προέκυψε η λεγόμενη «έριδα των Διονυσίων».

Βρήκε μαρτυρικό θάνατο επί Ουαλεριανού στις 17 Νοεμβρίου του 264 ή 265. Η Ορθόδοξη Εκκλησία τιμά τη μνήμη του στις 3 Οκτωβρίου και η Ρωμαιοκαθολική στις 17 Νοεμβρίου.

## Δείτε επίσης
* Έριδα των Διονυσίων

## Υποσημειώσεις


Κατηγορία:Πατριάρχες Αλεξανδρείας και πάσης Αφρικής
Κατηγορία:Βυζαντινοί του 3ου αιώνα
Κατηγορία:Επίσκοποι του 3ου αιώνα
Ελληνική Ομοσπονδία Φιλάθλων Σωματείων Αντιπτέρισης

Η **Ελληνική Ομοσπονδία Φιλάθλων Σωματείων Αντιπτέρισης** (**Ε.Ο.Φ.Σ.Α.**) είναι το συντονιστικό όργανο του μπάντμιντον στην Ελλάδα.

## Ίδρυση

Η Ε.Ο.Φ.Σ.Α. ιδρύθηκε στις 25 Απριλίου 1993 και τα ιδρυτικά της μέλη ήταν οι εξής σύλλογοι:
* *Ένωση Αρμενίων Αθλητών Θεσσαλονίκης*
* *Αθλητικός Όμιλος Νέου Πετριτσίου*
* *Αθλητικός Σύλλογος Μυκήνες*
* *Σύλλογος Μπάντμιντον Δημόκριτος Κομοτηνής*
* *Αθλητικός Γυμναστικός Σύλλογος Σιδηροκάστρου Το Ρούπελ* και ο
* *Σύλλογος Αντισφαίρισης Τυρνάβου*.

## Διοικητικό Συμβούλιο

Το διοικητικό συμβούλιο της Ε.Ο.Φ.Σ.Α., μετά τις αρχαιρεσίες της 28 Μαρτίου 2021, αποτελείται από τα εξής μέλη:

* Πρόεδρος: Γιάννης Κάπος
* Α' Αντιπρόεδρος: Ανδρέας Τέντας
* Β' Αντιπρόεδρος: Κορνήλιος Συντρίδης
* Γ' Αντιπρόεδρος: Αθηνά Τριγκώνη
* Γεν. Γραμματέας: Βίκυ Κοϊνάκη
* Αναπληρωτής Γεν. Γραμματέας: Άκης Μαυρίδης
* Ταμίας: Μαρία Αβραμίδου
* Αναπληρωτής Ταμίας: Γιώργος Δρούγκας
* Μέλος - Έφορος Αγωνιστικού: Νίκος Μαγγίτσης
* Μέλος - Έφορος Υλικού: Βικτωρία Χατζήνα
* Μέλος: Οδυσσέας Μπακούρας

Βάσει του νέου αθλητικού νόμου, εκπρόσωπος των αθλητών της Αντιπτέρισης ορίστηκε η Ματίνα Σωτηρίου, αθλήτρια του σωματείου Πλάτων Σερρών.

## Μέλη

Στη δύναμη της Ε.Ο.Φ.Σ.Α. είναι εγγεγραμμένα 180 σωματεία και 8.518 αθλητές και αθλήτριες.

## Εσωτερικοί Αγωνες

Κυριότερες διοργανώσεις στον Ελλαδικό χώρο, των οποίων την ευθύνη διοργάνωσης έχει η Ε.Ο.Φ.Σ.Α. είναι:

* Πανελλήνιο Πρωτάθλημα Παμπαίδων-Παγκορασίδων (έως 11 ετών)
* Πανελλήνιο Πρωτάθλημα Παμπαίδων-Παγκορασίδων (έως 13 ετών)
* Πανελλήνιο Πρωτάθλημα Παμπαίδων-Παγκορασίδων (έως 15 ετών)
* Πανελλήνιο Πρωτάθλημα Παίδων-Κορασίδων (έως 17 ετών)
* Πανελλήνιο Πρωτάθλημα Εφήβων-Νεανίδων (έως 19 ετών)
* Πανελλήνιο Πρωτάθλημα Ανδρών-Γυναικών
* Ομαδικό Πρωτάθλημα Α1 Εθνικής (16 Σωματεία)
* Ομαδικό Πρωτάθλημα Α2 Εθνικής (16 Σωματεία)
* Ομαδικό Πρωτάθλημα Β΄ Εθνικής (σε τοπικούς ομίλους)
* Πανελλήνιο Πρωτάθλημα Βετεράνων κάθε καλοκαίρι

## Παγκόσμιες Διοργανώσεις

Εκτός από τους παραπάνω εσωτερικούς αγώνες, η Ε.Ο.Φ.Σ.Α. διοργανώνει κάθε χρόνο και:
* τους Βαλκανικούς Αγώνες (όποιας ηλικιακής κατηγορίας αποφασίζεται από την αντίστοιχη βαλκανική επιτροπή να ανατεθούν στην Ελλάδα), και
* από τον Δεκέμβριο του 2000 διεξάγεται και Παγκόσμιο Τουρνουά με την επωνυμία «ATHENS INTERNATIONAL» το οποίο έχει εγκριθεί από την Παγκόσμια Ομοσπονδία και είναι ανοιχτό σε συμμετοχή αθλητών απ’ όλο τον κόσμο. Από το 2006 διεξάγεται πλέον το «Hellas Victor International», το οποίο αντικατέστησε το «HELEXPO WORLD GRAND PRIX».

## Δικτυακοί τόποι
http://www.badminton.gr

Αντιπτεριση
Κατηγορία:Αντιπτέριση στην Ελλάδα
Μοναστηράκι (αποσαφήνιση)

Με το όνομα **Μοναστηράκι** συναντώνται: 

Η συνοικία της Αθήνας Μοναστηράκι.

Τα παρακάτω χωριά της Ελλάδας:
*Μοναστηράκι Αιτωλοακαρνανίας
*Μοναστηράκι Αργολίδας
*Μοναστηράκι Αρκαδίας
*Μοναστηράκι Δράμας
*Μοναστηράκι Έβρου
*Μοναστηράκι Ευρυτανίας
**Μοναστηράκι Αγράφων Ευρυτανίας
**Μοναστηράκι Καλεσμένου Ευρυτανίας
*Μοναστηράκι Ηρακλείου
*Μοναστηράκι Καβάλας
*Μοναστηράκι Λασιθίου
*Μοναστηράκι Μεσσηνίας
*Μοναστηράκι Πέλλας
*Μοναστηράκι Ρεθύμνου
*Μοναστηράκι Σερρών
*Μοναστηράκι Φωκίδας

Κατηγορία:Αποσαφηνίσεις ελληνικών τοπωνυμίων
Κινζάνγκ Ντορζί

Ο **Κινζάνγκ Ντορζί** (*Lyonpo Kinzang Dorji*) είναι πολιτικός από το Μπουτάν.

## Πρωθυπουργός
Διετέλεσε Πρωθυπουργός την περίοδο από τις 14 Αυγούστου του 2002 ως τις 30 Αυγούστου του 2003. Διορίστηκε  ξανά υπηρεσιακός Πρωθυπουργός στις 31 Ιουλίου 2007, διαδεχόμενος τον Λιόνπο Χαντού Βανγκτσούκ. Ανέλαβε επίσημα καθήκοντα στις 3 Αυγούστου 2007. Τον διαδέχθηκε στην πρωθυπουργία ο Γίγκμε Τίνλεϊ στις 9 Απριλίου του 2008.

## Παραπομπές



Κατηγορία:Ηγέτες εν ενεργεία
Κατηγορία:Ασιάτες πολιτικοί
Ill Bill

Ο **William Braunstein**, ή όπως τον γνωρίζουν οι περισσότεροι, ο **Ill Bill** (γεννηθείς το 1972, είναι ένας MC από το Μπρούκλυν, στη Νέα Υόρκη. Είναι επίσης παραγωγός, και ο ιδρυτής της δισκογραφικής Uncle Howie Records. Επίσης ήταν ο βασικός τραγουδιστής στο διαλυμένο πλέον γκρουπ Non Phixion, συνεργάζεται με τους La Coka Nostra (Everlast, Slaine, Big Left, Danny Boy και DJ Lethal), συμμετείχε στο Horrorcore συγκρότημα ραπ Circle Of Tyrants μαζί με τους Goretex, Mr. Hyde και Necro και το 2004 κυκλοφόρησε τον πρώτο προσωπικό του δίσκο με τίτλο "Whats Wrong with Bill?" μέσα από τη δισκογραφική εταιρία Psycho+Logical Records του αδερφού του Necro.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ράπερ
Κατηγορία:Αμερικανοί μουσικοί
The Sexorcist

***The Sexorcist*** είναι ο τίτλος του τέταρτου προσωπικού δίσκου του Αμερικάνου χιπ χοπ καλλιτέχνη Necro.Ο Necro έγινε γνωστός με τα αιματηρά τραγούδια ραπ του, ωστόσο ο συγκεκριμένος δίσκος έχει θεματολογία που περιστρέφεται γύρω από το σεξ και το πορνό. Η διείσδυση του Necro στη βιομηχανία του σεξ είναι εμφανής στο δίσκο αυτό καθώς στα διαλείμματα του εμφανίζονται προσωπικότητες της σκηνής όπως οι Ron Jeremy, Joey Silvera, Brittany Andrews και Katja Kassin. Θεματολογικά, ο δίσκος είναι γεμάτος φρίκη, ταπείνωση, σεξ, βασανιστήρια και άλλα, ωστόσο ο Necro επέλεξε να μην τοποθετήσει αυτοκόλλητο Γονικής Συναίνεσης στο εξώφυλλο.

## Λίστα Τραγουδιών
# "Who's Ya Daddy?" (R. Braunstein)
#* Περιέχει sample από το "Time of the Season" των The Zombies
# "Pussy Is My Weakness" (R. Braunstein)
#* Συμμετέχει Antwon Lamar Robinson
# "Whore" (R. Braunstein)
#* Συμμετέχει Joey Silvera
# "Edge Play" (R. Braunstein, B. Braunstein, C. Catenacci)
#* Συμμετέχουν Ill Bill, Mr. Hyde, Mitch Matlock, Katja Kassin
#* Fender Μπάσο από Necro
#* Fender Κιθάρα από Necro
#* Fender Rhodes Πληκτρολόγιο από Necro
# "Suckadelic" (R. Braunstein)
#* Συμμετέχει Jenny (Shirley Bassey) Van Houten
# "Ron Jeremy Skit"
#* Ερμηνεία Ron Jeremy
# "You Bitches Love To Get Fucked In The Ass" (R. Braunstein)
#* Συμμετέχει Avy Lee Roth
# "Piss" (R. Braunstein)
# "Katsumi Skit"
#* Ερμηνεία Katsumi
# "Out The Pocket" (R. Braunstein)
#* Συμμετέχει Maya
# "Brittany Andrews Skit"
#* Ερμηνεία Brittany Andrews
# "She's Got A Great Ass" (R. Braunstein, B. Braunstein)
#* Συμμετέχουν Ill Bill, Jerry Butler
#* Fender Μπάσο από Necro
#* Fender Rhodes πληκτρολόγιο από Necro
# "I Wanna Fuck" (R. Braunstein)
#* Συμμετέχουν Jenny Krenwinkle, οι υπόλοιπες πόρνες του Necro, Eve Lawrence
#* Fender Μπάσο από Necro
#* Fender Κιθάρα από Necro
# "Van Styles Skit"
#* Ερμηνεία by Van Styles
# "We Fuck Virgins" (R. Braunstein, J. Fuentes)
#* Συμμετέχουν Sabac, Antwon Lamar Robinson
# "Horny Honeys" (R. Braunstein, M. Manzenilla)
#* Συμμετέχουν Goretex, Debbie Mercado
# "Ron Jeremy vs. Jerry Butler Skit"
#* Ερμηνεία Ron Jeremy, Jerry Butler
# "I Remain Stiff" (R. Braunstein)
#* Συμμετέχουν Manson whore, Dick Nasty
# "The Sexpert" (R. Braunstein)
#* Συμμετέχει Alexis Malone
# "I Degrade You" (R. Braunstein, B. Braunstein)
#* Συμμετέχει Ill Bill
# "Vaginal Secretions"
# "Ron & Jerry Outro"
#* Ερμηνεία Ron Jeremy και Jerry Butler

## Credits
* Υπεύθυνος Παραγωγής: Necro
* Ηχογράφηση: Necro, Elliot Thomas AKA Denzel Cosby AKA Zosby Zimpson
* Μίξη: Necro, Elliot Thomas AKA Denzel Cosby AKA Zosby Zimpson
* Mastering: Charles De Montbello
* Εξώφυλλο: Al Rio

Κατηγορία:Δισκογραφία
Sexorcist, The
Death Rap

Death Rap ονομάζεται ο πέμπτος προσωπικός μουσικός δίσκος του Αμερικάνου καλλιτέχνη χιπ χοπ Necro, το οποίο κυκλοφόρησε στις 11 Σεπτεμβρίου του 2007, από την εταιρία Psycho+Logical-Records. Όπως φαίνεται κι από τον τίτλο, το άλμπουμ ενδέχεται να σηματοδοτήσει μια επιστροφή στο στην death rap θεματολογία του Necro, η οποία περιστρεφόταν, στον τελευταίο του δίσκο με τίτλο *[[The Sexorcist]]*, γύρω από το σεξ.

## Πληροφορίες για το δίσκο

Οι φήμες σχετικά με το νέο προσωπικό δίσκο που ετοίμαζε ο Necro ξεκίνησαν στις αρχές του 2007, μετά από την κυκλοφορία του πρώτου δίσκου του γκρουπ The Circle of Tyrants με τίτλο The Circle of Tyrants.

Στις 15 Ιουλίου του 2007 ο δικτυακός τόπος SMNnews.com ανακοίνωσε ότι ο δίσκος θα κυκλοφορήσει στις 11 Σεπτεμβρίου του 2007 και ονομάζεται *Death Rap*. Επίσης ανακοίνωσαν τη λίστα τραγουδιών του δίσκου.

Στις 19 Ιουλίου του 2007 η Myspace σελίδα του Necro ανανεώθηκε με ένα καινούργιο κομμάτι από τον δίσκο *Death Rap* με τίτλο "Some Get Back (Revenge)". Επίσης αναρτήθηκε και το εξώφυλλο του δίσκου.

## Λίστα Τραγουδιών

# "Creepy Crawl"
# "No Remorse"
# "Some Get Back (Revenge)" – 2:19
# "Belligerent Gangsters" (συμμετέχει Harley Flanagan από Cro-Mags)
# "Suffocated to Death by God's Shadow" (συμμετέχουν Brian Fair από Shadows Fall, Mark Morton από Lamb of God, Mike Smith από Suffocation, και Steve DiGiorgio από Death και Sadus)
# "Mutilate the Beat"
# "Keep on Driving"
# "Technician of Execution"
# "Keeping it Real" (συμμετέχει Adam Jackson από Twelve Tribes)
# "Exploitation" (συμμετέχει Mr. Hyde)
# "As Deadly as Can Be" (συμμετέχει Ill Bill)
# "Evil Rules" (συμμετέχουν Scott Ian από Anthrax, Dave Ellefson πρώην μέλος των Megadeth, και Ray Alder από Fates Warning)
# "Forensic Pathology"
# "Portrait of a Death Rapper"

## Συμμετοχές
* Necro – vocals, lyrics, composing, production
* Harley Flanagan – συμμετοχή μπάσο
* Brian Fair – συμμετοχή φωνητικά
* Mark Morton – συμμετοχή κιθάρα
* Mike Smith – συμμετοχή ντραμς
* Steve DiGiorgio – συμμετοχή μπάσο
* Adam Jackson – συμμετοχή φωνητικά
* Mr. Hyde – συμμετοχή φωνητικά
* Ill Bill – συμμετοχή φωνητικά
* Scott Ian – συμμετοχή κιθάρα
* Dave Ellefson – συμμετοχή μπάσο
* Ray Alder – συμμετοχή φωνητικά

## Πηγές

Κατηγορία:Δισκογραφία
Κατηγορία:Άλμπουμ του 2007
Έμβλημα της Μαλαισίας

Το **Εθνόσημο της Μαλαισίας** (μαλαισιανά: *Jata Negara*) αποτελείται από έναν θυρεό που βαστούν 2 τίγρεις (σύμβολα τόλμης και δύναμης). Στο πάνω μέρος του θυρεού υπάρχει ένα κίτρινο μισοφέγγαρο με ένα αστέρι που έχει 14 ακτίνες, σύμβολο των 13 κρατιδίων της Μαλαισίας και ενός ακόμα, αυτού της κεντρικής κυβέρνησης. ¨Όλα αυτά είναι σύμβολα της μοναρχίας. Η ημισέληνος συμβολίζει το Ισλάμ. Ένα πανό με τη φράση "Ενωμένοι και Δυνατοί" (*Bersekutu Bertambah Mutu*) είναι γραμμένο σε 2 τοπικές γλώσσες. Στο εθνόσημο, υπάρχουν σε τεταρτημόρια, τα σύμβολα των κρατιδίων της χώρας, όπως φοίνικας κλπ.

Ο ιβίσκος στο κέντρο είναι το εθνικό λουλούδι.

## Εξέλιξη του εμβλήματος

Αρχείο:Coat of arms of the Federation of Malaya.svg|Εθνόσημο της Ομοσπονδίας της Μαλαισίας την περίοδο 1948–1963.
Αρχείο:Coat of arms of Malaysia (1963–1965).svg|Εθνόσημο της Μαλαισίας την περίοδο 1963–1965.
Coat of arms of Malaysia.svg|Το Εθνόσημο από το 1965.


## Πηγές

* Εθνόσημο της Μαλαισίας.html) 

Μαλαισια
Κατηγορία:Εθνικά σύμβολα της Μαλαισίας
Χορτερό Σερρών

Το **Χορτερό** είναι ένα χωριό 628 κατοίκων (απογραφή 2011), το οποίο βρίσκεται στο νομό Σερρών. Η πλειονότητα των κατοίκων ασχολείται με την γεωργία. Καλλιεργούνται κυρίως πατάτες, καλαμπόκι, βαμβάκι και μηδική.

## Αθλητικοί οργανισμοί και εγκαταστάσεις
Στο Χορτερό υπάρχει αεροδρόμιο για επιδείξεις και αγώνες ελαφρών αεροσκαφών και πίστα μότο-κρος.

Η Ελπίς Χορτερού είναι η ερασιτεχνική ποδοσφαιρική ομάδα του Χορτερού. Ιδρύθηκε τη σεζόν 1965-66. Κυρίαρχο χρώμα των εμφανίσεών της είναι το πράσινο. Η έδρα της ομάδας βρίσκεται στο Χορτερό Σερρών. Το γήπεδο της Ελπίδος είναι ανοιχτό με θέσεις ορθίων και βρίσκεται δίπλα στο αεροδρόμιο του Χορτερού, που εξυπηρετεί κυρίως αγροτικούς σκοπούς. Η Ελπίς έχει πάρει τα πρωταθλήματα της Β' και Γ' ερασιτεχνικής κατηγορίας του τοπικού πρωταθλήματος. Την περίοδο 2025-26 η ομάδα δεν αγωνίζεται σε κάποιο πρωτάθλημα.

## Προσωπικότητες

; Κατάγονται από το Χορτερό
* Πόπη Ουζούνη, Ελληνίδα σφαιροβόλος

## Παραπομπές

## Εξωτερικοί σύνδεσμοι
*https://web.archive.org/web/20200616185439/http://xortero.blogspot.com/

Κατηγορία:Δήμος Σιντικής
Κατηγορία:Χωριά της περιφερειακής ενότητας Σερρών
Ροβέρτος Α΄ του Αρτουά

Ο **Ροβέρτος Α΄ του Αρτουά** ή **Ροβέρτος ο Καλός** (γαλλικά: *Robert Ier d'Artois*, 25 Σεπτεμβρίου 1216 – 8 Φεβρουαρίου 1250) ήταν ο πρώτος Κόμης του Αρτουά (1237 - 1250) και ο γενάρχης του κλάδου του Αρτουά από τον Οίκο των Καπετιδών. Ο Ροβέρτος Α΄ ήταν δεύτερος γιος του Λουδοβίκου Η΄ του Λέοντος και της Λευκής της Καστίλης δεύτερος αδελφός του βασιλιά της Γαλλίας Λουδοβίκου του Αγίου. Ο Ροβέρτος Α΄ ήταν ο γενάρχης του Οίκου του Αρτουά, κλάδου της δυναστείας των Καπετιδών..

## Βιογραφικά στοιχεία

Δέχτηκε σαν διαθήκη από τον πατέρα του Λουδοβίκο Η' (1226) την κομητεία του Αρτουά υπό την προϋπόθεση να φτάσει σε ηλικία 21 έτους (1237). Στην σύγκρουση που ξέσπασε ανάμεσα στον πάπα Γρηγόριο Θ΄ και τον Ρωμαίο αυτοκράτορα Φρειδερίκο Β' (1240) προτάθηκε από τον πάπα στον Ροβέρτο να τον στέψει αυτοκράτορα αλλά η Γαλλική αυλή αρνήθηκε την πρόταση.

## Δολοφονία

Συμμετείχε στην ανεπιτυχή Η΄ Σταυροφορία, στο πλευρό του αδελφού του βασιλιά Λουδοβίκου στην Αίγυπτο. Αποφάσισε μια απερίσκεπτη επίθεση στην πόλη Αλ Μανσούρα με Ναΐτες ιππότες στο πλευρό του χωρίς την έγκριση του αδελφού του Αγίου Λουδοβίκου. Στην αρχή κατάφεραν να εισβάλουν στην πόλη αφού σκότωσαν έναν Μαμελούκο διοικητή, αλλά στην συνέχεια ο στρατός παγιδεύτηκε στα άγνωστα στενά της πόλης και γνώρισε την συντριβή, ο ίδιος ο Ροβέρτος δολοφονήθηκε.

## Οικογένεια

Νυμφεύτηκε στις 14 Ιουνίου 1237 την Ματθίλδη, κόρη του Ερρίκου Β΄ δούκα της Βραβάντης, με την οποία απέκτησε:
* Λευκή 1248–1302, παντρεύτηκε πρώτα τον Ερρίκο Α΄ των Μπλουά βασιλιά της Ναβάρρας και έπειτα τον Εδμόνδο κόμη του Λάνκαστερ.
* Ροβέρτος Β΄ 1250–1302, κόμης του Αρτουά.

## Πρόγονοι



## Παραπομπές



## Πηγές
*Dunbabin, Jean (2014). Charles I of Anjou: Power, Kingship and State-Making in Thirteenth-Century. Routledge.
*Gee, Loveday Lewes (2002). Women, art, and patronage from Henry III to Edward III, 1216-1377. The Boydell Press.
*Nieus, Jean-François (2005). Un pouvoir comtal entre Flandre et France: Saint-Pol, 1000-1300 (in French). De Boeck & Larcier.
*Strayer, Joseph R. (1969). "Crusades of Louis IX". In Setton, Kenneth M. (ed.). A History of the Crusades. Vol. II. University of Wisconsin.
*Wood, Charles T. (1966). The French Apanages and the Capetian Monarchy. Harvard University Press.

Κατηγορία:Οίκος του Αρτουά
Κατηγορία:Γάλλοι Σταυροφόροι
Παύλος Χαϊκάλης

Ο **Παύλος Χαϊκάλης** (Κατάκολο Ηλείας, 30 Οκτωβρίου 1959) είναι Έλληνας ηθοποιός και πολιτικός. 

## Καριέρα ως ηθοποιός
Έζησε τα παιδικά του χρόνια και πήγε σχολείο στην Πάτρα. Έχει εμφανιστεί στην ταινία *[[Safe Sex]]*, όπως και στις τηλεοπτικές σειρές Οδός Ανθέων, *[[Δύο ξένοι]]*, *Τα κορίτσια του Μπαμπά*, *[[Η πολυκατοικία]]*, *[[Πενήντα Πενήντα]]*, *[[Βέρα στο δεξί]]* και στο θεατρικό έργο *Ψέμα στο ψέμα* με τον Πέτρο Φιλιππίδη. Επίσης, έπαιξε στη δημοφιλή τηλεοπτική σειρά *[[Οι Συμμαθητές]]*. 

## Πολιτική δραστηριότητα
Στις εκλογές του 1993 ήταν υποψήφιος βουλευτής με την Πολιτική Άνοιξη. Κατέβηκε στην εκλογική περιφέρεια Αχαΐας λαμβάνοντας 1.006 σταυρούς προτίμησης, κατατασσόμενος στην πέμπτη θέση ανάμεσα στους 11 υποψηφίους του κόμματός του.

Στις εκλογές του Μαΐου 2012 εξελέγη βουλευτής με τους Ανεξάρτητους Έλληνες στην εκλογική περιφέρεια Αττικής λαμβάνοντας 18.533 σταυρούς προτίμησης, κατατασσόμενος στην πρώτη θέση ανάμεσα στους 15 υποψηφίους του κόμματός του. Στις εκλογές του Ιουνίου 2012 επανεξελέγη βουλευτής, έχοντας τοποθετηθεί στην πρώτη θέση του ψηφοδελτίου του κόμματός του, πάλι στην περιφέρεια Αττικής. 

Στις 2 Μαρτίου 2014 ανακοίνωσε ότι θα ηγηθεί του συνδυασμού «Αττική – Συμμέτοχοι στο Αύριο» στις αυτοδιοικητικές εκλογές για την Περιφέρεια Αττικής υποστηριζόμενος από το Κίνημα Ανεξάρτητοι Έλληνες.

Ανανέωσε τη θητεία του στις εκλογές του Ιανουαρίου του 2015.

Στις 18 Ιουλίου 2015 ανέλαβε τη θέση του υφυπουργού Εργασίας, Κοινωνικής Ασφάλισης και Κοινωνικής Αλληλεγγύης μέχρι και τις 27 Αυγούστου 2015, όταν παραιτήθηκε η κυβέρνηση Τσίπρα.

## Προσωπική ζωή
Ο Χαϊκάλης παντρεύτηκε τρεις φορές.  Ο πρώτος γάμος ήταν με την ηθοποιό Ευδοξία Πεντζάκη, με την οποία απέκτησαν έναν γιο, τον Γιώργο Χαϊκάλη (γεν. 1990) από τον οποίο απέκτησε έναν εγγονό (γενν. 2019). Η δεύτερη φορά που ανέβηκε τα σκαλιά της εκκλησίας ήταν με την επίσης ηθοποιό Μαργαρίτα Σολδάτου. Ο τρίτος γάμος ήταν με την αστυνομικό Μαρία Λύκου, με πολιτικό γάμο στις 6 Νοεμβρίου 2015 σε τελετή στο Δημαρχείο Ραφήνας Αττικής  η οποία ήταν προσωπική φρουρός του κατά τη βουλευτική θητεία του. Ύστερα από τέσσερα χρόνια  αργότερα το 2019 χώρισαν 

Σήμερα, ο Παύλος Χαϊκάλης έχει αποσυρθεί οριστικά από το θέατρο. Πλέον ζει μόνιμα στο Κατάκολο Ηλείας, τόπο καταγωγής του, όπου και έχει μετακομίσει. 

## Παραπομπές


Κατηγορία:Πρόεδροι Περιφερειακών Παρατάξεων
Κατηγορία:Περιφερειακοί Σύμβουλοι ανά την Ελλάδα
Κατηγορία:Βουλευτές Αττικής
Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Έλληνες υφυπουργοί Εργασίας, Κοινωνικής Ασφάλισης και Κοινωνικής Αλληλεγγύης
Κατηγορία:Έλληνες κωμικοί
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Οι Αντιλόπες (τοιχογραφία)

thumb|right|300px|Οι Αντιλόπες
"**Οι Αντιλόπες**" είναι τοιχογραφία, η οποία κοσμούσε τον δυτικό τοίχο του δωματίου Β1 του **Κτιρίου Β** του προϊστορικού οικισμού του Ακρωτηρίου της Θήρας. Η τοιχογραφία έχει ύψος 2,75 μέτρα και πλάτος 2 μέτρα. Αντιλόπες υπήρχαν, επίσης, ζωγραφισμένες τόσο στον ανατολικό (δύο αντιλόπες) όσο και στον βόρειο τοίχο (μία σε κάθε πλευρά του εκεί παραθύρου), ενώ στον νότιο τοίχο του ίδιου δωματίου, υπήρχε η τοιχογραφία των Πυγμάχων.

Οι Αντιλόπες βρίσκονται σήμερα στο Εθνικό Αρχαιολογικό Μουσείο.

## Περιγραφή
Ένα ζευγάρι αντιλόπες του είδους *Oryx Beissa* αποδίδονται μόνο με το περίγραμμα τους, με δυνατές μαύρες γραμμές, άλλοτε πιο παχιές, άλλοτε λεπτότερες και ενίοτε με διπλές γραμμές. Στα κεφάλια των ζώων γίνεται χρήση και κόκκινου χρώματος για την απόδοση λεπτομερειών. Η ακρίβεια των λεπτομερειών οδηγεί στο συμπέρασμα ότι τέτοια ζώα πρέπει να κατοικούσαν στο νησί πριν από την Μινωική έκρηξη. Το φόντο είναι λευκό και ερυθρό, πιθανότατα αντιπροσωπεύοντας γη και ουρανό. Στο πάνω τμήμα του τοίχου υπήρχε λευκή διακοσμητική ζώνη με κλαδί κισσού σε χρώμα κόκκινο και φύλλα κισσού σε μπλε και πράσινο. Στο κάτω μέρος του τοίχου υπήρχε μαύρη ζώνη.

## Δωμάτιο Β1

Image:NAMA_Akrotiri_1.jpg|Νότιος και δυτικός τοίχος (Εθνικό Αρχαιολογικό Μουσείο).


## Αναφορές


## Εξωτερικοί σύνδεσμοι

*The Thera Foundation 

Αντιλοπες
Αντιλοπες
Κατηγορία:Αρχαία ζωγραφική
Ελέιν Κάσιντυ

Η **Ελέιν Κάσιντυ** (*Elaine Cassidy*, 31 Δεκεμβρίου 1979) είναι Ιρλανδή ηθοποιός.

## Βιογραφικά Στοιχεία
Η Κάσιντυ γεννήθηκε στο Kilcoole της κομητείας Γουίκλοου, στην Ιρλανδία. Ο πρώτος ρόλος που έπαιξε ποτέ ήταν αυτός του Πινόκιο σε μια σχολική παράσταση όταν ήταν πέντε ετών. Ο ρόλος που την έφερε στο προσκήνιο ήταν αυτός της πρωταγωνίστριας στην ταινία *«Το Ταξίδι της Φελίτσια»* στο πλευρό του Μπομπ Χόσκινς το 1999. Δύο χρόνια μετά, το 2001, έπαιξε στην ταινία του Αλεχάντρο Αμεναμπάρ *«[[Οι Άλλοι]]»*, όπου πρωταγωνιστούσε η Νικόλ Κίντμαν. 

Παράλληλα εργάζεται στο θέατρο και εμφανίστηκε στο έργο *«The Crusible»* που ανέβασε η Royal Shakespeare Company το 2006. Επίσης εμφανίστηκε και στο βιντεοκλίπ *«The Scientist»* του συγκροτήματος Coldplay. 

Είναι αρραβωνιασμένη με τον ηθοποιό Στήβεν Λορντ, τον οποίο γνώρισε στα γυρίσματα της ταινίας *«The Truth»*.

## Υποψηφιότητες και Βραβεύσεις
* 1996: Ψηφίστηκε "Περισσότερα Υποσχόμενη Ηθοποιός" στο Geneva Film Festival για το ρόλο της στην ταινία *The Sun, the Moon and the Stars*.
* 2000: Έλαβε μια υποψηφιότητα για το βραβείο "Καλύτερης Ερμηνείας από Γυναίκα Ηθοποιό σε Δράμα " στα Golden Satellite Awards για το ρόλο της στην ταινία *Το Ταξίδι της Φελίτσια*.
* 2000: Έλαβε μια υποψηφιότητα για το βραβείο "Α Γυναικείου Ρόλου" στα 20α Genie Awards για το ρόλο της στην ταινία *Το Ταξίδι της Φελίτσια*.
* 2001: Ψηφίστηκε "Shooting Star 2001" από την EFP, European Film Promotion http://www.efp-online.com/.
* 2002: Έλαβε μια υποψηφιότητα στα British Independent Film Awards για το βραβείο "Καλύτερης Ηθοποιού" για την εμφάνισή της στην ταινία *Disco Pigs*.
* 2003: Κέρδισε το IFTA Award για την "Καλύτερη Ηθοποιό" για την εμφάνισή της στην ταινία *Disco Pigs*.
* 2005: Έλαβε μια υποψηφιότητα στα IFTA Awards για "Καλύτερη Ηθοποιό στην Τηλεόραση" για την ερμηνεία της στη σειρά του BBC *Fingersmith*.

## Φιλμογραφία

## Τηλεοπτικές Εμφανίσεις

## Θεατρικές Παραστάσεις

## Παραπομπές


## Εξωτερικές Πηγές

* Ιστοσελίδα στο IMDb.
* Συνέντευξη της ηθοποιού στο Theatre.com
* love-n-lemons.com 
* elainecassidy.net

Κατηγορία:Ιρλανδές ηθοποιοί κινηματογράφου
Κατηγορία:Ιρλανδές ηθοποιοί τηλεόρασης
Κατηγορία:Ιρλανδές ηθοποιοί θεάτρου